Janubiy Koreyaning Samsung kompaniyasi o‘zining navbatdagi smartfonlari taqdimotini 11 fevralda o‘tkazishi ma’lum bo‘ldi. Taqdimot San-Fransiskoda o‘tadigan Samsung Galaxy Unpacked tadbiri doirasida bo‘lib o‘tadi. Kompaniya tadbirda Samsung Galaxy S20 qatoridan o‘rin oladigan smartfonlardan tashqari, bukiluvchi displeyli Galaxy Fold 2 smartfonini namoyish qilishi kutilmoqda.